Politiet anmeldt etter Drevland-saken

Spesialenheten skal undersøke om politiet i Bergen brøt loven da de valgte å henlegge saken mot tidligere ordfører Trude Drevland.

Publisert Publisert 13. november 2015

ANMELDT: «Viking Star» la jomfruturen fra Bergen via Stavanger til Oslo etter dåpen 17. mai. Nå er politiet anmeldt for å ha henlagt saken mot eks-ordfører Trude Drevland, som var med på turen.

Christian Nicolaisen

NTB

Denne artikkelen er over fire år gammel

Spesialenheten for politisaker opplyser til Bergensavisen at de i oktober mottok en anmeldelse knyttet til henleggelsen.

— Anmeldelsen knytter seg til om det er utvist grov uforstand i tjenesten i det saken vedrørende ordføreren ble henlagt uten at det ble iverksatt etterforskning, opplyser Ellen Eikeseth Mjøs, leder for Spesialenheten på Vestlandet.

Anmeldt og henlagt samme dag

Saken mot den tidligere ordføreren ble først henlagt i sommer, uten at politiet undersøkte bindingene mellom henne og reder Torstein Hagen.

Etter at BT omtalte dette i slutten av august, ble saken gjenåpnet etter ordre fra statsadvokaten.

Les: Politiet har gjort cruise-avhør i departementet

På grunn av stor oppdragsmengde har Spesialenheten ennå ikke avgjort om det skal settes i gang etterforskning på bakgrunn av anmeldelsen. Mjøs vil ikke si hvem som har inngitt anmeldelse. På grunn av stor oppdragsmengde har Spesialenheten ennå ikke avgjort om det skal settes i gang etterforskning på bakgrunn av anmeldelsen. Mjøs vil ikke si hvem som har inngitt anmeldelse.

Fakta Ordføraren/Viking Star Cruiseskipet «Viking Star» vart døypt i ein storstilt seremoni på Vågen 17. mai i år, av gudmor og ordførar Trude Drevland (H). Skipet har norsk flagg, og Bergen som ei av fleire snuhamner. Skipet høyrer til Viking Cruises, der reiaren Torstein Hagen er ein av eigarane og styreleiar. Hagen var på 70- og 80-­talet direktør i Det Bergenske Dampskibsselskab. Drevland engasjerte seg for å hjelpe Hagen med å få endra regelverket i Norsk internasjonalt skipsregister (NIS), slik at skipet kunne få norsk flagg. Ho protesterte også til fylkesmannen då Hagen ikkje fekk leige Haakonshallen til dåpsfesten. Bergenspolitiet oppretta korrupsjonssak mot ordføraren 28. mai. Denne vart lagt vekk etter ein dag med etterforsking. To veker før valet vart saka gjenopptatt, etter at fleire juridiske ekspertar hadde kritisert den raske henlegginga i BT. Drevland søkte permisjon frå alle verv, og trekte seg frå valkampen. 18. september vart både ordføraren og hamnedirektør Inge Tangerås sikta for grov korrupsjon, og fekk kontor og heimar ransaka av politiet. I oktober vart også reiar Torstein Hagen sikta. Les mer

Siktet for korrupsjon

Påtaleansvarlig Ole Bjørn Mevatne, som henla saken, sier til avisen at han ikke kjenner til anmeldelsen.

— Jeg vil ikke si nå om det var feil å henlegge saken. Jeg vil eventuelt ta dette direkte med Spesialenheten, sier han.

Visste du at Viking Cruises vil døpe nok et skip i Bergen?

Trude Drevland og havnedirektør Inge Tangerås er siktet for grov korrupsjon. Trude Drevland og havnedirektør Inge Tangerås er siktet for grov korrupsjon. Det samme er Viking Cruises-reder Torstein Hagen. Selv har den Sveits-bosatte rederen sagt at han vil forklare seg for politiet.

Politiet har tidligere sagt at etterforskningen av korrupsjonsmistankene kan ta lang tid.

Publisert Publisert: 13. november 2015 00:54 Oppdatert: 13. november 2015 01:15